**Intézményi egészségügyi protokoll\***2022.09.19.-től

1. Az óvodát kizárólag egészséges, tüneteket nem mutató gyermek látogathatja. Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni az óvoda betegszobájába, felnőtt felügyelettel. Gyermek esetén a szülő/gondviselő értesítéséről is gondoskodni kell, aki gyermekét, a lehető legrövidebb idő alatt el kell vigye az intézményből. A felső légúti tüneteket produkáló elkülönített gyerekre felügyelő felnőtt személy, köteles maszkot használni.
2. Az a gyermek, akit az óvodából bármilyen betegség tünettel hazaküldenek, kizárólag a háziorvos, a kezelőorvos igazolásával, vagy kórházi zárójelentéssel látogathatja újra az óvodát.
3. Amennyiben szülők gyermeküknél COVID-19 tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az óvodát értesíteni, ha a gyermeknél koronavírus-gyanú vagy igazolt fertőzés van. (szenterzsebetovidk@gmail.com, vagy a napközben elérhető telefonszámon)
4. Amennyiben egy személynél, a COVID-19 fertőzés igazolódik, az illető a járványügyi döntésnek megfelelően 7 nap karanténba kerül. Ha a beteg tünetei megszűntek, és a tünetek kezdete után 7 nap eltelt, gyógyultnak nyilvánítandó, közösségbe engedhető. Amennyiben a COVID-19 fertőzött az elkülönítés 4. napján már láztalan, légúti tünetei megszűntek, akkor a tünetek kezdetétől számított 5. napon antigén gyorstesztet végeztethet, és annak negatív eredménye esetén az elkülönítés feloldható. Ha tünetmentes volt a fertőzött személy, az elkülönítését a pozitív PCR vagy antigén gyorsteszt mintavételének napjától számított 7. napon lehet feloldani, de ha a tünetmentes fertőzött a fertőzést igazoló vizsgálat időpontjától számított 5. napon antigén gyorstesztet végeztet, és annak negatív az eredménye, akkor már az 5. napon feloldható az elkülönítés.

A gyermek az óvodába orvosi igazolással, vagy a karanténra vonatkozó határozatban rögzített időpontot követően térhet vissza, melyet az intézmények el kell fogadnia, azt saját hatáskörben nem bírálhatja felül.

1. Köznevelési, szakképzési intézmény esetén követendő eljárás:

Szoros kontaktság esetén nem kell karanténba vonulni annak a kontakt személynek, aki nem mutat tüneteket. Ebben az esetben viszont 5 napon keresztül kötelező az orrot és a szájat megfelelően eltakaró maszk viselése. Amennyiben a kontakt személy a maszk viselésére felelősségteljesen nem képes, akkor az intézményt nem látogathatja.

Amennyiben a kontakt személy tüneteket produkál, az 1. és/vagy 2. pont szerint kell eljárni.

1. Óvoda esetén rendkívüli szünetet indokolt esetben az Oktatási Hivatal rendelhet el. (ha nincs elegendő pedagógus a gyermekek ellátására)
2. Belépéskor továbbra is kötelező a kézfertőtlenítés. (óvodás gyermekek számára a szappanos kézmosás javasolt) A folyosókon, öltözőkben több helyen kézfertőtlenítő zselék vannak kihelyezve, melyet szülők és dolgozók is igény szerint használhatnak.
3. A felnőtt mosdókban a törököző használata kerülendő, helyette papírtörlő használata javasolt. A gyermek mosdókban hetente 2x (hétfő és szerda reggel) tiszta törölközőket kell biztosítani a gyermekek számára. A csoportszobai mosdóknál elhelyezett saját felnőtt törölközőket is ezen alkalmak során kell cserélni.
4. Dolgozók számára a maszk használata nem kötelező, de igény szerint viselhető.

\*Az intézményi egészségügyi protokoll, az aktuálisan érvényben lévő eljárásrend szerint készült.

„INTÉZKEDÉSI TERV A KÖZNEVELÉSI INTÉZMÉNYEKBEN A JÁRVÁNYÜGYI KÉSZENLÉT IDEJÉN ALKALMAZANDÓ ELJÁRÁSRENDRŐL 7. verzió 2022. szeptember”

<https://www.oktatas.hu/pub_bin/dload/kozoktatas/tavoktatas/INTTERV_modositas_09.13.pdf>